Samveldelekene 2018

Samveldelekene 2018 var en internasjonal multisportkonkurranse som ble arrangert i Gold Coast i Australia fra 4. til 15. april 2018. Samveldelekene er for utøvere fra land innenfor Samveldet av nasjoner (Commonwealth of Nations).

Valg av vertsby 
Den 22. august 2008 annonserte Anna Bligh, regjeringssjefen i delstaten Queensland, Gold Coast sin søknad om å arrangere Samveldelekene 2018. Den 3. juni 2009 ble det bekreftet at Gold Coast var Australias eneste søkerby. Den 31. mars 2010 leverte Hambantota på Sri Lanka en søknad om å arrangere lekene, noe som var overraskende fordi byen ble ødelagt i Jordskjelvet og tsunamien i Indiahavet 2004. Gjenoppbyggingen var imidlertid i gang, og del 1 av den nye havnen sto ferdig i 2010, Mattala Rajapaksa International Airport var under bygging nær Hambantota, og Mahinda Rajapaksa International Cricket Stadium var bygd for VM i cricket 2011. 

Avstemmingen ble avholdt 10. november, av Commonwealth Games Federation, og Gold Coast ble valgt som arrangørby:

Øvelser 
Regelverket for Samveldelekene sier at ti kjerneidretter må være en del av Samveldelekene, disse var: friidrett, badminton, boksing, landhockey, bowls, nettball (kvinner), sjumannsrugby, squash, svømming og vektløfting. I tillegg kan arrangementet bestå av inntil sju andre idretter, fra en definert liste. Disse er stuping, basketball, beachvolleyball, sykling, gymnastikk, skyting, bordtennis og bryting. 

Idrett for funksjonshemmede er representert med 38 øvelser fordelt på 7 idretter: friidrett, svømming, bowls, styrkeløft, banesykling, bordtennis og triatlon. Både triatlon for funksjonshemmede og maraton for rullestolbrukere arrangeres for første gang i disse lekene. Cirka 300 funksjonshemmede utøvere deltar.  

Sammenlignet med Samveldelekene 2014 utgår judo, mens basketball på nytt er en del av lekene. Sjumannsrugby for kvinner og beachvolleyball for menn og kvinner er nye øvelser. Med nye øvelser i boksing, sykling og vektløfting for kvinner er dette de første Samveldelekene med like mange øvelser for kvinner som for menn.

Antall øvelser er som følger (antall medaljeøvelser i parentes):

 Vannsport
  Stuping (10)  
  Svømming (50) 
  Friidrett (58) 
  Badminton (6) 
  Basketball (2) 
  Sandvolleyball (2) 
  Boksing (16) 

  Sykling
  Stisykling (2) 
  Landeveissykling (2) 
  Banesykling  (20) 
 Gymnastikk
  Turn (14) 
  Rytmisk gymnastikk (14) 
  Landhockey (2) 
  Bowls (10) 

  Nettball (1) 
  Sjumannsrugby (2) 
  Skyting (19) 
  Squash (5) 
  Bordtennis (9) 
  Triatlon (5) 
  Vektløfting (16) 
  Styrkeløft (4) 
  Bryting (12)

Medaljetabell

Referanser

Eksterne lenker 
 Offisielt nettsted